Ζουνίνιο Περναμπουκάνο

Ο Αντόνιο Αουγκούστο Ριμπέιρο Ρέις Ζούνιορ (πορτογαλικά: Antônio Augusto Ribeiro Reis Júnior, γεννήθηκε 30 Ιανουαρίου 1975), περισσότερο γνωστός ως Ζουνίνιο Περναμπουκάνο (Juninho Pernambucano), είναι Βραζιλιάνος πρώην διεθνής ποδοσφαιριστής, ο οποίος σήμερα είναι διευθυντής στην Ολιμπίκ Λυών. Έγινε γνωστός για τα καμπύλα ελεύθερα κτυπήματα και θεωρείται ένας από τους καλύτερους εκτελεστές ελευθέρων χτυπημάτων όλων των εποχών, έχοντας σκοράρει 77 φορές, αριθμός που είναι ρεκόρ κόσμου. Ο Ζουνίνιο ξεκίνησε την καριέρα του το 1993 από το Σπορτ ντο Ρεσίφε. Δύο χρόνια αργότερα αποκτήθηκε από τη Βάσκο ντα Γκάμα με την οποία αγωνίστηκε σε πάνω από 100 παιχνίδια και κέρδισε έξι παιχνίδια. Το 2001 αποκτήθηκε από την Ολιμπίκ Λυών όπου αγωνίστηκε για οκτώ χρόνια, κατακτώντας επτά συνεχόμενα πρωταθλήματα και σκοράροντας πάνω από 100 γκολ σε 350 επίσημες εμφανίσεις με το σύλλογο. Μετά την αποχώρησή του από τη Λυών το 2009, ο Ζουνίνιο αγωνίστηκε στην Αλ-Γκαράφα το Κατάρ, στη Βάσκο ντα Γκάμα και στους Νιου Γιορκ Ρεντ Μπουλς. Αποχώρησε από την ενεργό δράση το 2013. Ο Ζουνίνιο πραγματοποίησε το ντεμπούτο του με την εθνική ομάδα το 1999 και αγωνίστηκε 40 φορές με το εθνόσημο σκοράροντας έξι γκολ. Ήταν μέλος της αποστολής της Βραζιλίας στο Κόπα Αμέρικα 2001, στο Κύπελλο Συνομοσπονδιών 2005 κατακτώντας τον τίτλο και στο Παγκόσμιο Κύπελλο του 2006. Από το 2013 μέχρι το 2018, ήταν αθλητικός σχολιαστής στο βραζιλιάνικο δίκτυο Rede Globo. Παραπομπές Εξωτερικοί σύνδεσμοι Ζουνίνιο Περναμπουκάνο στη FIFA (αρχειοθετημένος) (Αγγλικά) Ζουνίνιο Περναμπουκάνο στην UEFA (Αγγλικά) Ζουνίνιο Περναμπουκάνο's προφίλ παίκτη στο National-Football-Teams.com Η εγγενής γοητεία του Ζουνίνιο Περναμπουκάνο